২০১৩-১৪ অ্যাশেজ সিরিজ
২০১৩-১৪ অ্যাশেজ সিরিজটি প্রথমবারের মতো পরপর অ্যাশেজ সিরিজ। পূর্বে বিশ্বকাপ ক্রিকেটের পূর্বে অনুষ্ঠিত হয়ে পরবর্তী বছর অনুষ্ঠিত হতো। অ্যাশেজ সিরিজের ইতিহাসে এটি সনাতনী ধারা ভেঙ্গে অনুষ্ঠিত হচ্ছে। পূর্বে দ্বি-বার্ষিকভিত্তিতে কিংবা ১৮ থেকে ৩০ মাসের ব্যবধানে পরের সিরিজ অনুষ্ঠিত হতো। কিন্তু ইংল্যান্ডে অনুষ্ঠিত ২০১৩ সালের অ্যাশেজ সিরিজ অনুষ্ঠানের মাত্র তিন মাস পরই এ সিরিজের আয়োজন করা হয়। ১৯৯৯ সালের ক্রিকেট বিশ্বকাপের সাথে সাংঘর্ষিক হবার কারণে পূর্ব মুহুর্তে অনুষ্ঠিত হয়েছিল। পরবর্তী অ্যাশেজ সিরিজটি ২০১৫ সালে অনুষ্ঠিত হবে ও স্বাভাবিক অবস্থায় ফিরে আসবে।
ট্রফি
ট্রফি () এক ধরনের বস্তু যা প্রতিযোগিতামূলক খেলাধূলায় বা নির্দিষ্ট কোন বিষয়ে পারঙ্গমতা, দক্ষতা, সেবা প্রদানের স্বীকৃতি কিংবা শ্রেষ্ঠত্ব প্রদর্শনের ফলে বিজয়ী ব্যক্তি, দলগত পর্যায়ে আনুষ্ঠানিকভাবে প্রদান করা হয়। শিশু পর্যায় থেকে শুরু করে পেশাদারী পর্যায়ের প্রতিযোগিতায় বর্তমানে এর ব্যবহার অবশ্যম্ভাবী। সচরাচর বিশ্বকাপ ফুটবল, ক্রিকেট কিংবা ডেভিস কাপের মতো ক্রীড়াক্ষেত্রেই ট্রফি প্রদান করা হয়ে থাকে। কাপ, বাটি, প্ল্যাক, মগ ইত্যাদি আকৃতির ট্রফিতে কোন কিছু অঙ্কন কিংবা খোদাই করা থাকে। অনেক ক্রীড়া প্রতিযোগিতায় ট্রফির পাশাপাশি কিংবা ট্রফিবিহীন অবস্থায় পদকও প্রদান করে থাকে। এছাড়াও, এমি পুরস্কার, হুগো পুরস্কারের ন্যায় প্রতিযোগিতায় মনুষ্য কিংবা মহাকাশযানের আকৃতি অনুসরণ করে ট্রফি প্রস্তুত করা হয়।